Cyberszékely - Kötöttségek nélkül
Kaptam egy körlevelet.
Segítsünk egy kicsit a székelyeknek, hogy autonómia-törekvésükkel összhangban lehessen saját főtartománynevük, mint ahogyan minden országnak is van.
A magyar honlapok ".hu"-ra végződnek,
a székely honlapok ".sic"-re végződnének.
A "sic" internetes főtartománynév levédéséhez, mivel nem különálló országról van szó, a hatalmas pénzbeli kifizetés mellett, jelentős mennyiségű, mintegy 250.000 aláírást kell összegyűjteni ez év márciusáig, hogy bizonyítsuk a széleskörű igényt.
Aláírni az alábbi honlapon lehet:
http://pontsic.org/hu/
Nos, egy kicsit utánanéztem a dolognak, és bár a levél tartalma nem fedi teljesen a valóságot, azért mindenképpen figyelemre érdekes a dolog, ugyanis itt a nagy lehetőség mindenki számára, aki borsot szeretne törni a román hatóságok orra alá.
A döntés már megtörtént tavaly májusban, az internet felsőbb szintű névtartományait felügyelő szervezet (ICANN) akkor engedélyezte az önálló domain név használatát Székelyföld számára kilenc másik, autonómiát élvező, vagy arra törekvő európai régió mellett (Quebec, Skócia, Baszkföld, Bretagne, Cornwall, Anglia, Galícia, Wales es Leon - az úttörő ezen a téren Katalónia volt még 2005-ben). A regisztráció tehát mindenképp el fog indulni várhatóan ebben a negyedévben. Az aláírásgyűjtést szervezők is jelképes gesztusnak szánják ezt az akciót, ezt világosan le is írják honlapjukon:
Minél magasabb a támogatottsága eme kezdeményezésnek, az ICANN annál megalapozottabbnak érzi döntésének helyességét.
Ez egy lefutott dolog, gondoltam először, minek itt bármit is tenni? De aztán beleakadtam ebbe a hírbe:
Amikor elindult a szavazás, naponta 1.500 - 2.000 szavazat futott be, míg a titkosszolgálatok be nem kapcsolódtak. Három napig blokkolták a szervert, azóta periodikusan, időnként engednek be szavazatokat szép Romániából.
Magyarországról folyamatosan befolynak a szavazatok gondmentesen.
Amúgy jelzem, hogy a server Magyarországon van.
Mielőtt valaki félreértené: a román titkosszolgálatokról van szó. Úgylátszik nekik még ennyi önállóskodás is szúrja a szemüket. Hát akkor hajrá, szurkálódjunk tovább!
Nyomjuk meg egy kicsit azt a szavazatszámot!
https://fedor.blog.hu/api/trackback/id/tr161668995
Walter Melone (törölt) 2010.01.13. 14:09:19
Akkor mostantól felkerültél a román titkosszolgálat valamelyik listájára. Gratulálok! ;-)
ps.: aláírtam
Fedor · http://fedor.blog.hu/ 2010.01.13. 14:17:46
@Walter Melone: Váljék egészségükre :-) Már ha megtalálnak, mert csak annyit írtam a címhez, hogy Budapest, és mások is élnek itt az enyémmel azonos névvel.
úriparaszt · http://varanus.blog.hu 2010.01.13. 14:37:06
nem adtál meg pontps címet, így soha nem kapsz tőlük képeslapot :-)
Fedor · http://fedor.blog.hu/ 2010.01.13. 14:39:36
@úriparaszt: Küldjenek e-card-ot! Az e-mail-emet megadtam (kötelező volt) :-)
úriparaszt · http://varanus.blog.hu 2010.01.13. 14:51:20
@Fedor: tudom, én is megadtam. szerencsére személyi/útlevélszámot nem kértek, így talán még mehetek arrafelé :-))
Tom Bobb · http://tombobb.blog.hu 2010.01.13. 18:28:29
Jó poszt volt, figyelemfelkeltő. Mentem és aláírtam.
vadász2 · http://kariblog.blog.hu 2010.01.13. 18:30:49
Nem akarok kötözködni, de Quebec mióta van Európában (politikailag mécs csak talán, na de földrajzilag...:-)
Amúgy meg: Sic itur ad astra!
Fedor · http://fedor.blog.hu/ 2010.01.13. 18:43:41
@vadász2: Jogos, én voltam a figyelmetlen...
Talon Karrde · http://youtu.be/RNT_uICTe9M 2010.01.14. 07:45:38
Jó poszt. Szerintem hülyeség, hogy bárki is blokkolna bármit, a blokkolás azon értelmében, ahogy ebben a posztban szerepel :)
Fedor · http://fedor.blog.hu/ 2010.01.14. 08:35:55
@Talon Karrde: Nézd, technikailag lehetséges. Aztán, hogy valóban volt -e ilyen... Sajnos el tudom képzelni, bár jobb szeretném, ha kacsa lenne.
PéeSDé 2010.01.14. 18:41:01
A szándék figyelemre méltó, de valami sántít az egészben.
Én Erdélyben születtem Kolozsváron és több mint 35 évet éltem ott, 9,5 éve élek Budapesten.
Erdélyben nem minden magyar székely, székelyeken kívül vannak csángók is. Miért pont a sic-et választottad? Lehetett volna erd vagy esetleg trs a román transilvania szóból.
Fedor · http://fedor.blog.hu/ 2010.01.14. 18:45:20
@PéeSDé: Nem ÉN választottam... Elég felületesen olvasol, ha ez jött le az bejegyzésből.
PéeSDé 2010.01.14. 18:58:41
@Fedor: Elnézést!
A munkahelyemen olvastam a bejegyzést és elkövettem azt a hibát, hogy itthon nem olvastam át még egyszer, egyenesen hozzászóltam.
Fedor · http://fedor.blog.hu/ 2010.01.14. 20:13:46
@PéeSDé: Semmi gond, előfordulhat bárkivel :-)